A BIZOTTSÁG HATÁROZATA
(2006. április 12.)
egy, az EK-Szerződés 81. cikke szerinti eljárásáról
(COMP/B-1/38.348 számú Repsol CPP ügy)
(az értesítés a C(2006) 1548. számú dokumentummal történt)
(Csak a spanyol nyelvű szöveg hiteles)
(EGT vonatkozású szöveg)
(2006/446/EK)
A Bizottság 2006. április 12-én határozatot fogadott el az 1/2003/EK tanácsi rendelet (1) 9. cikkének (1) bekezdése értelmében. A határozat nem bizalmas változatának teljes szövege az ügy eredeti nyelvén és a Bizottság munkanyelvein megtalálható a Versenypolitikai Főigazgatóság honlapján, az alábbi címen: http://ec.europa.eu./comm/competition/antitrust/cases/index/by_nr_76.html#i38_348
(1)
E határozat címzettje a Madridban, Spanyolországban bejegyzett Repsol Comercial de Productos Petroliferos vállalat (a továbbiakban: Repsol CPP), amely a Repsol-YPF olajtársaság tagja. Az eljárás tárgya üzemanyag-szállítás spanyolországi töltőállomások számára, valamint a Repsol CPP és a töltőállomások között létrejött hosszú távú kizárólagos megállapodások. Előzetes értékelésében a Bizottság úgy ítélte meg, hogy a Repsol C.P.P. által bejelentett szerződésekben - különösen a DODO (2), az épített ingatlan tulajdonosi és a haszonélvezeti típusú szerződésekben - rögzített versenykizáró rendelkezések az EK-Szerződés 81. cikke alapján aggodalomra adnak okot a tekintetben, hogy jelentős mértékben hozzájárulhatnak egy zárt piac létrehozásához az üzemanyagok kiskereskedelmének spanyol piacán.
(2)
A Bizottság úgy ítéli meg, hogy a Repsol CPP által tett kötelezettségvállalások megfelelőek az azonosított versenypiaci aggodalmak kezelésére. A Repsol CPP egyebek mellett vállalja, hogy - egy konkrét pénzügyi ösztönző formájában - ajánlatot tesz az érintett töltőállomásoknak a jelenlegi hosszú távú értékesítési szerződések felmondására és arra, hogy tartózkodjanak a további hosszú távú kizárólagos megállapodások kötésétől. A Repsol CPP vállalja továbbá, hogy tartózkodik az olyan független DODO-töltőállomások felvásárlásától, amelyeket nem ő maga lát el. Ennek megfelelően a verseny számára megnyílik nagyszámú töltőállomás nagykereskedelmi ellátási piaca.
(3)
A határozat úgy találja, a Repsol CPP számára megszabott kötelezettségvállalások figyelembevételével a Bizottság részéről nincsen szükség intézkedésre.
(4)
A versenykorlátozó magatartásokkal és erőfölénnyel foglalkozó tanácsadó bizottság 2006. március 27-én kedvező véleményt nyilvánított.